Messingblomsterfluer

Callicera aenea
 Callicera aurata

Messingblomsterfluer (slekten Callicera) er en gruppe av fluer som tilhører familien blomsterfluer (Syrphidae). Det er kjent 16 arter, to av dem er funnet i Norge, men begge er ganske sjeldne.

Utseende 
Ganske store (13–17 mm), bronsefargede blomsterfluer med lange antenner. Hodet er stort og bredt. Antennene har alle tre leddene forlenget, det ytterste leddet er tilspisset, antennebørsten, som er ganske kort, sitter i spissen av dette. Antennene er mye lengre enn hodet. Ansiktet er ganske flatt. Fasettøynene er store og hårkledte. Thorax er blankt svart med lyse støvstriper, på sidene tett kledt med rødgule hår. Bakkroppen er forholdsvis liten, oval, brunsefarget med gulaktige, oppstående hår. Beina er brunlige og forholdsvis lange. Vingene er smale, brunlige i den fremre halvdelen, ellers litt melkeaktige.

Levevis 
Larvene utvikler seg i råtnende ved, mest i råtehull. Disse fluene er avhengig av god tilgang på dette i gammel skog, og er derfor regnet som truet av moderne skogbruk. De voksne fluene flyr i mai-august og besøker blomster.

Utbredelse 
Slekten er utbredt i Holarktis, i Sør-Amerika og i Sørøst-Asia. I Europa forekommer seks eller sju arter, i Norden to.

Truede arter 
Begge artene som forekommer i Norge er listet som direkte truet (EN) i Norsk rødliste for arter fra 2006.
Disse fluene er avhengige av gammel skog og er derfor truet av moderne skogbruk.

Systematisk inndeling med norske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Callicerini – omfatter bare én slekt:
 slekten messingblomsterfluer, Callicera Panzer, 1809
 lys messingblomsterflue, Callicera aenea (Fabricius, 1781) – to funn på Sørlandet i Norge
 mørk messingblomsterflue, Callicera aurata (Rossi, 1790) – funnet ved Kristiansand og i Hardanger
 Callicera rufa Schummel, 1842 – ikke funnet i Norden, finnes i Skottland i furuskog
 Callicera spinolae – ikke i Norden, finnes i England men er akutt truet der

Litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website 
 Norsk Entomologisk forening – for deg som vil lære mer om insekter.
 Bilder av Callicera erratica (amerikansk art)

Blomsterfluer